text: Vælkomurøða fyri næmingum tann 17. august 2022
text: #000000
text: Góðu tit øll – hjartaliga vælkomin á Glasir
text: #000001
text: Glasir eru ein stórur skúli og nógv tann størsti skúlin í Føroyum. Sjálvi halda vit, at hann er tann glasiligasti skúlin í Føroyum, eins og træið í Glasislund er tað vakrasta. Nú ganga tit sostatt á størsta og flottasta skúla í Føroyum.
text: #000004
text: Skúlin er stórur. Her eru nógvar hæddir, nógv rúm og nógv fólk. 600 nýggir næmingar, lærlingar og lesandi byrja á Glasi í dag og næstu dagarnar.
text: #000005
text: Tit byrja á fleiri ymiskum útbúgvingum. Á yrkisnám byrja einir 150 lærlingar og næmingar á bilbreyt, elbreyt, smiðju-og maskinbreyt, timburbreyt, hárbreyt, klædnaatstøði og tilvirkisatstøði. Á gymnasialum miðnámi byrja um 350 næmingar, sum fara at ganga á búskaparbreyt, hugbreyt, náttúrbreyt, fyrireikingarbreyt og skapandi fyrireikingarbreyt. Vit hava eisini ein nýggjan flokk á serbreytini. Seinni í august byrja 100 nýggj lesand á Hægri Námi, á útbúgvingum sum t.d. marknaðarbúskapi, fíggjarbúskapi og tænastubúskapi.
text: #000006
text: Tit fara at ganga her hálvt ár, eitt ár, tvey ár, trý ár og onkur 4 ár. Summi koma her í skúla fleiri ferðir, tí tit samstundis eru í læru, onnur ganga her trý ár út í eitt. Vit eru um 250 starvsfólk á Glasi, og yvir 1500 næmingar, lærlingar og lesandi eru á onkran hátt knýtt at skúlanum.
text: #000007
text: Tí kunnu vit av sonnum siga, at Glasir er ein stórur og fjølbroyttur skúli, við einum fjølbroyttum útboði av útbúgvingum. Hetta er okkara styrki. Sum tað stendur í faldaranum, tit hava fingið, so er pláss fyri øllum her.
text: #000008
text: Tit eru í dag komin inn í ein nýggjan felagsskap. Í røðuni, ið ein av pisunum, sum fekk prógv í summar, helt, segði hon: “vit læra allarmest í felagsskapi og saman við øðrum. Felagsskapurin ger okkum til heil menniskju. Vit mennast gjøgnum tíðina, vit læra av okkara feilum og av hvørjum øðrum”.
text: #000010
text: Eg haldi hesi orð verða so góð hjá tykkum at minnast til – at tit læra allarmest í felagsskapi og saman við øðrum.
text: #000011
text: Í hesum nýggja felagsskapi fara tit at læra, tit fara at hava tað stuttligt, tit fara at hava tað strævið, tit fara at vera frustrerað, tit fara at verða kedd, tit fara at verða glað, troytt og alt møguligt annað fleiri ferðir. Onkuntíð halda tit, at lærarin er ordiliga fittur, og onkuntíð so er hann ov strangur.
text: #000012
text: Og vita tit hvat? Soleiðis er lívið hjá okkum øllum. Tað er tað mest normala og vanliga sum er til – at vit onkuntíð er glað, onkuntíð kedd, osfr. Soleiðis er tað at vera eitt menniskja. Livið við tí, góðtakið tað og harvið verður tað kanska eisini lættari – vendið tykkum ímóti lívinum.
text: #000014
text: Tá ið Løgmaður setir Tingið heldur hann eina røðu – Løgmansrøðuna – og fortelur tingfólkinum og føroya fólki – eisini tykkum – um støðu landsins og tí, ið landsstýrið hevur ætlanir at gera.
text: #000016
text: Og hvat segði Bárður á Steig Nielsen so, sum kann hava týdning fyri tykkum? Jú, m.a., segði hann:Á útbúgvingarøkinum skulu vit møta arbeiðsmarknaðinum og búgva okkum til framtíðar førleikakrøv. Tað vil siga, at tit í tykkara útbúgvingartíð gera tykkum klár at fara á arbeiðsmarknaðin. At ganga á Glasi er ein partur av hesum. Tit fyrireika tykkum til einaferð at fara út á arbeiðsmarknaðin.
text: #000018
text: Her vóru fleiri orð, sum tit heilt víst fara at hoyra fleiri ferðir komandi árini – førleikakrøv, arbeiðsmarknaður og burðardyggur vøkstur.
text: #000020
text: So – góðu tit – ikki bara hugsa um at blíva liðug á Glasi fyri at koma víðari, men njóti tíðina á Glasi, geri tykkum dælt av tíðini – njótið hesar góðu umstøður og vakra bygning, njótið at hyggja eftir okkara vakra træið – vakrasta trænum í Glæsislund – sum tit kanska einaferð fara at standa við og verð avmyndaði við við prógvi í hond.Líka so vakurt sum træið er, líka so vakur er skúlin Glasir, og eg vóni, at tit vera góð við bygningin og fara væl um hann.
text: #000026